ວັນທີ 7 ຕຸລາ 2016 ນີ້, ຄະນະຜູ້ແທນວິທະຍາຄານການ ແພດກອງທັບ ປະຊາຊົນຫວຽດ ນາມ ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ວິທະຍາຄານ ການແພດກອງທັບ ເຊິ່ງນຳໂດຍ ສະ ຫາຍ ພົນຈັດຕະວາ ສຈ ປອ ໂດກວຽດ ຫົວໜ້າວິທະຍາຄານ ການແພດກອງທັບປະຊາຊົນ ຫວຽດນາມ ເພື່ອເພີ່ມທະວີຮັດ ແໜ້ນສາຍພົວພັນ ແລະ ການ ຮ່ວມມືລະຫວ່າງສອງວິທະ ຄານດັ່ງ ກ່າວ. ຄະນະຜູ້ແທນວິທະຄານການແພດກອງທັບປະຊາຊົນ ຫວຽດນາມ ໄດ້ຮັບການຕ້ອນ ຮັບຈາກສະຫາຍພັນໂທ ດຣ ຈັນສະໝອນ ມະຫາວົງ ຫົວໜ້າການທະຫານວິທະຍາ ຄານການແພດກອງ ທັບປະ
ຊາຊົນລາວ ພ້ອມ ດ້ວຍຄະນະ. ໂອກາດນີ້, ຄະນະກໍໄດ້ເຂົ້າພົບປະຄະນະນຳກົມໃຫຍ່ພະລາທິການ ໂດຍໄດ້ຮັບການຕ້ອນຮັບຈາກ ສະຫາຍ ພົນຈັດຕະວາ ຄຳເພັດ ສີຊານົນ ຄະນະປະຈຳພັກກົມ ໃຫຍ່, ຮອງຫົວໜ້າກົມ ໃຫຍ່ ພະ ລາທິການກອງ ທັບປະຊາຊົນ ລາວ, ຢ້ຽມຢາມໂຮງໝໍ 103 ໂດຍໄດ້ຮັບການຕ້ອນຮັບຈາກ ສະຫາຍ ດຣ ຄຳແພງ ພູມມາ ແກ້ວ ຫົວໜ້າອຳນວຍການໂຮງ ໝໍ 103 ພ້ອມດ້ວຍຄະນະ.
ຄະນະຜູ້ແທນທັງສອງຝ່າຍ ໄດ້ພົບປະເຮັດວຽກຮ່ວມກັນ ໂດຍໄດ້ລົງນາມບົດບັນທຶນຊ່ວຍ ຈຳກ່ຽວກັບການຊ່ວຍເຫຼືອປັບ ປຸງຫ້ອງຮຽນ, ຫ້ອງທົດລອງ, ຫ້ອງເຝິກຫັດບັນດາວິຊາຕ່າງໆ: ວິພາກສາດ, ການຢາ, ຈຸລິນ ຊີ, ພະຍາບານສາດ ແລະ ຫໍສະມຸດ ຕາມທີ່ຄະນະໄດ້ລົງສຳຫຼວດ ຕົວຈິງ ພ້ອມນັ້ນກໍສະເໜີເຖິງ ກະຊວງປ້ອງກັນປະເທດທັງສອງປະເທດ ເພື່ອອະນຸມັດແຮກ ສ່ຽວລະຫວ່າງສອງວິທະຍາ ຄານ ໂດຍໄວ ເພື່ອເສີມຂະ ຫຍາຍ ການຮ່ວມມືຊ່ວຍເຫຼືອເຊິ່ງກັນ ແລະ ກັນໃຫ້ແໜ້ນແຟ້ນ ແລະ ມີປະສິດທິຜົນຍິ່ງໆຂຶ້ນ.